Crossfit 5 Cm X 5 M Waterdichte Gedrukt Sport Kinesiologie Tape - Buy Kinesiologie Tex Tape,Outdoor Waterdichte Tape,Sport Tape Product on Alibaba.com
Crossfit 5 cm x 5 m Waterdichte Gedrukt Sport Kinesiologie Tape
waterdichte kinesiologie tape
wat we kon fabricage? 01130105 | Jaarboeke 2017 | Universiteit van Pretoria
01130105 Fakulteit Geesteswetenskappe Duur van studie: 4 jaar Totale krediete: 511
Departementele keuring is gebaseer op akademiese prestasie. Om toelating te behou, word daar van kandidate verwag om ’n TPT van minstens 28 in Graad 12 te behaal. Slegs 40 studente word toegelaat. Die voorlopige keuringsproses begin in Julie van die jaar wat die eerste studiejaar voorafgaan. Meer inligting kan van die programbestuurder verkry word. Die eerste studiejaar vir Oudiologie en Spraak-Taalpatologie is dieselfde. Die keuse van Lewenswetenskap (Biologie) word sterk aanbeveel.
Enige twee tale waarvan
Afrikaans of Engels een behoort te wees
Oorskakeling van die een program na die ander aan die einde van die eerste studiejaar, sal onderworpe wees aan beskikbare plek in die tweede studiejaar en aan ’n keuringsproses.
Ten einde ’n module te slaag, moet ’n subminimum of 40% behaal word in elke sub-afdeling van die volgende modules: Menslike kommunikasie (KMP), Oudiologie (ODL) en Spraak-Taalpatologie (SPP).
’n finale punt van 70% of hoër vir elk van die modules in die finale jaar behaal;
’n gemiddelde van 75% of hoër vir die Oudiologie-modules op vierdejaarsvlak behaal; asook
’n finale punt van 75% of hoër vir een van die teoretiese modules, ODL 410 of ODL 420 behaal.
Anatomie vir kommunikasiepatologie Hierdie module handel oor die teorie en praktiese ervaring van die struktuur van die organe betrokke by spraakproduksie en gehoor uitgesluit neuro-anatomie. Anatomiese terminologie en elementêre weefselleer; makroskopiese anatomie van strukture betrokke by spraakproduksie en gehoor: larinks, skelet en spiere betrokke by asemhaling; vissera van die respiratoriese stelsel, bene en paranasale sinusse van die skedel, opsomming van kraniaalsenuwees, bou van die vissera van die klankgang, struktuur van die oor; embriologie van die gesig, verhemelte, tong, larinks en oor.
Toepassing van die basiese toetsbattery en tipes gehoorverlies. Inleiding tot versterking (teorie en praktiese toepassing) en ourale rehabilitasie. Die populasie van persone met gehoorverlies in Suid-Afrika asook die rol van die oudioloog in ourale rehabilitasie.
*Geslote - vereis departementele keuring
Inleiding tot linguistiek. Spraak, taal en kommunikasie. Toepassing van pragmatiese teorieë in die studie van taal. Semantiek, sintaksis, morfologie, fonologie. Normale reseptiewe en ekspressiewe prosesse.
Beginsels van tipiese ontwikkeling. Beskrywing van prenatale ontwikkeling van die oro-fasiale strukture en teratogeniese invloede. Kognitiewe en sosio-emosionele ontwikkeling, hegting, sorgpatrone en die relevansie daarvan vir kommunikasieontwikkeling. Tipiese kommunikasieontwikkeling: Spraak- en taalontwikkeling; kommunikasievariasie.
Reseptiewe prosesse in kommunikasie. Inleiding tot oudiologiese evaluering. Die basiese oudiometriese toetsbattery: eerste onderhoud en gevalsgeskiedenis; die otoskopiese ondersoek; stemvurktoetse; suiwertoonoudiometrie (luggeleidingstoetsing, beengeleidingstoetsing, maskering en die oudiometriese Weber); spraak-oudiometriese toetsing (drempel- en bo-drempeltoetse); immittansietoetsing (sifting) en ’n oorsig van oudiometriese toetsprosedures. Beginsels van oudiologiese sifting.
Inleiding tot kommunikasieafwykings. Teoretiese beginsels van assessering en intervensie in kommunikasieafwykings, basiese assesseringsprotokol; prosedures en tegnieke. Inleiding tot etiese beginsels en standaarde. Teoretiese basis van voorkoming en primêre gesondheidsorg; voorkomingsprogramme vir spraak-, taal- en gehoorafwykings met spesifieke klem op identifikasie in primêre gesondheidsorg.
Inleiding tot akoestiese fonetiek. Inleiding tot klankfisika. Resonansie en spraak, spraakakoestiek, spraakklankspektrografie
Spraakwetenskap: prakties 181
Inleiding tot artikulatoriese fonetiek. Die spraakkommunikasieproses – produksiefase. Die spraakorgane: posisie en funksie. Verskillende lugstroommeganismes, konsonanttabel, artikulatoriese en perseptuele eienskappe van konsonante, insluitende fonetiese simbole en diakritiese tekens.
Klankversterkingsisteme; die stadia van gehoorapparaatpassing; kommunikasiehulpmiddels en tegnologie; gevorderde gehoorapparaatpassing; gehoorapparaatpassingstrategieë vir volwassenes; inplanteerbare versterkingsisteme. Ourale rehabilitasie. die evaluering en intervensie van ’n persoon met gehoorverlies. Die kommunikasie-evaluasie en rehabilitasie van die geriatriese persoon en volwassene met verworwe gehoorverlies. Die komponente van ’n ourale rehabilitasieprogram.
Perseptuele analise van spraak- en stemafwykings. Teoretiese aspekte van wetenskaplike data-insameling en opnames van spraak- en stemmonsters. Perseptuele analise van vlotheidsversteurings, stemafwykings,ontwikkelingsfonologiese afwykings en artikulasie-afwykings, gesplete verhemeltespraak, apraksie en disartrie, spraak van persone met gehoorgestremdheid.
Menslike kommunikasie 210
*Geslote vereis departementele keuring
Intervensie vir kinders met gehoorverlies: die gedeelde rol van die spraak-taalterapeut en oudioloog; neurologiese grondslag van luister en praat; taal en spraak van die kind met ’n gehoorverlies; ouditiewe opleiding; ouerleiding; intervensie vir ouditiewe neuropatiespektrumafwyking. Inter- en transdissiplinêre betrokkenheid by kliënte met gehoor- en kommunikasieafwykings deur diensplanne vir individue en gesinne saam te stel.
Oudiologie: Praktikum 281
Praktiese toepassing: diagnostiese oudiologiese prosedures van die volwassene met ’n kongenitale en verworwe gehoorverlies; diagnostiese immittansie-toetsprosedures; praktiese toepassing van psigo-akoestiese toetse. Die uitvoering van siftingsoudiometrie op alle populasies. Praktiese blootstelling aan diagnostiese en gevorderde toepassings van immittansietoetsing; psigo-akoestiese plek-van-letsel-toetsing en toetse vir funksionele gehoorverlies. Observasie van ’n privaat oudiologie-praktyk en gehoorapparaatpassings vir volwassenes. Voorkomende Oudiologie prakties.
Menslike kommunikasie 220
Vroeë kommunikasie-intervensie: Beginsels en benaderings, omskrywing van risikopopulasies, sifting,assessering en intervensie van babas en kleuters met ’n risiko vir ’n kommunikasieagterstand, sorggeweropleiding. Ouditiewe prosesseringsafwykings: Organiese en nieorganiese oorsake. Die sentrale ouditiewe senuweestelsel. Die verskillende benaderings tot ouditiewe prosessering en ouditiewe prosesseringsafwykings. Omskrywing van ouditiewe prosesseringsafwykings en profiele. Siftingsprosedures, assessering en intervensie. ’n Transdissiplinêre benadering tot ouditiewe prosesseringsafwykings.
Patologie van die ouditiewe sisteem as basis vir oudiologiese diagnose. Akoestiese metings, kalibrasie, standaarde en tegniese aspekte van oudiologie. Gevorderde toepassings van die oudiometriese toetsbattery, insluitende psigoakoestiese toetse vir plek-van-letsel-toetsing en funksionele gehoorverlies toetsing; otoakoestiese emissietoetsing. Voorkomende oudiologie: die ouditiewe en nie-ouditiewe effek van geraas; gehoorkonserveringsprogramme; klankpeilmetings en geraasbeheer; gehoorassessering binne die industrie; gehoorbeskerming en gehoorbeskermers.
Suid-Afrikaanse gebaretaal binne die raamwerk van internasionale gebaresisteme. Die beginsels van gebaretaal – leksikon en grammatika. Die rol en benutting van gebaretaaltolke. Aanvullende en alternatiewe kommunikasie. Vraagstukke en beginsels van aanvullende en alternatiewe kommunikasie-intervensie; multikomponentsisteme, vereistes, en ondersteuningsisteme. Die toepassing van verskillende sisteme, veral die gebruik van tegnologie in kommunikasie in die daaglikse lewe.
Neuro-anatomie vir kommunikasiepatologie 211
Hierdie module handel oor die teorie en praktiese ervaring van die struktuur van die sentrale senuweestelsel, verloop en verspreiding van die kraniaalsenuwees en embriologie van die sentrale senuweestelsel. Indeling: embriologie van die sentrale senuweestelsel; histologie van die senuweestelsel; makroskopiese anatomie: rugmurg, breinstam, serebrale hemisfere, ventrikels, meninges en sirkulasie van serebrospinale vog, bloedsirkulasie, kraniaalsenuwees, outonome senuweestelsel en bane van die SSS.
Oudiologie: Prakties 381
Gehoorapparaatseleksie, -passing, -verifikasie en -aanpassing vir die volwasse populasie. Evaluering en intervensie van die geriatriese kliënt en die kliënt met verworwe gehoorverlies. Evaluering, berading en rehabilitasie van die kliënt met tinnitus en hiperakusie. Tinnitus en hiperakusie.
Menslike kommunikasie: Praktikum 381
Kurrikulumgemeenskapsinteraksie en die toepassing daarvan in Oudiologie en Spraak-taalpatologie. Beplanning, ontwikkeling en uitvoering van gemeeskapsgebaseerde rehabilitasieprogramme; toepassing van professionele funksies met spesifieke verwysing na die bevordering van normale gehoor en kommunikasievaardighede; voorkoming, opleiding en samewerking in gemeenskappe. Ervaringsleer in ’n publieke hospitaal. Neonatale kommunikasie-intervensie in die praktyk.
Menslike kommunikasie 320
Diensverwante professionele funksies in Oudiologie en Spraak-Taalpatologie: Konsultasie, berading, opleiding en bestuur. Die oudioloog en spraak-taalterapeut as konsultante in ontwikkelende lande; medies-wetlike konsultasie. Konsultasie met en opleiding van ander professionele groepe. Berading van die persoon met ’n kommunikasieafwyking en familie na die verlies van normale kommunikasie of gehoor. Die oudioloog en spraak-taalterapeut as bestuurders: administrasie, finansies, personeel, aankope en begroting. Organisasie van die gesondheidstelsel. Neuro-ontwikkelingsteunsorg en neonatale kommunikasie-intervensie.
Elektrofisiologiese evaluering van die ouditiewe en vestibulêre sisteme, insluitende die omvang van ouditiewe ontlokte potensiale (ECochgG, OBR, ASSR, MLR, ALLR, P300, VEMP), en toetse vir vestibulêre funksionering en rehabilitasie van vestibulêre afwykings. Ouditiewe prosesseringsafwykings, sifting, oudiologiese assessering en intervensie. Die evaluering en behandeling van tinnitus en hiperakusie.
Teorie van pedo-oudiologie: identifikasie, diagnose en intervensie. Vroeë identifikasie-programme in terme van rasionaal, prosedures en protokolle, kwaliteitstandaarde en -doelwitte. Diagnostiese toetsprosedures volgens ontwikkelingsouderdomme, insluitende die toepassing van elekrofisiologiese prosedures vir ouditiewe funksionering, gedragsobservasie, visuele responsoudiometrie en gekondisioneerde speloudiometrie. Beginsels van vroeë intervensie en pediatriese versterking. Die oordra van die diagnose van ’n gehoorverlies en berading. Stadia van pediatriese gehoorapparaatpassings: voorskrif en seleksie van versterking, verifikasie, oriëtering en opleiding, validasie en opvolg. Uitdagings van pediatriese gehoorapparaatpassings.
Oudiologie: Prakties 382
Gevorderde oudiologiese evaluering, insluitende elektrofisiologiese metings soos otoakoestiese emissies en ouditiewe ontlokte potensiale. Vestibulêre evaluering van pasiënte met vertigo/duiseligheid en wanbalans en vestibulêre rehabilitasie. Evaluering van ouditiewe prosesseringsafwykings.
Menslike kommunikasie 481
Om 'n navorsingsverslag saam te stel gebasseer op 'n kritese ondersoek oor 'n professioneel-spesifieke onderwerp
Vroeë intervensie: Praktikum 482
Vroeë kommunikasie-intervensie: kliniese toepassing van assessering- en intervensiebeginsels vir babas en jong kinders met 'n risiko vir kommunikasieafwykings. Familiegesentreerde benadering en spanwerk. Die rol en funksies van spraak-taalterapeute en oudioloë in kangaroemoedersorg. Gesplete gesigsdeformiteite- kliniek prakties.
Opvoedkundige oudiologie: definisie, intervensie en opvoedkundige oorwegings. Evaluasie en intervensie vir die kind met ’n gehoorverlies met spesifieke verwysing na vroeë intervensiestrategieë om ’n kind se ouditiewe vaardighede en ekspressiewe en reseptiewe taal te ontwikkel, kommunikasiemetodes, samewerking en konsultasie. Inplanteerbare apparate: kogleêe inplantings, middeloor-inplantings, ouditiewe breinstaminplantings, beengeankerde gehoorapparate. Kogleêre inplantings: akoestiese en elektriese gehoor; kogleêre inplantingsisteme, die proses van kogleêre inplantering, die kogleêre inplantingspan, mediese en sjirurgiese aspekte, seleksiekriteria en evaluering, bilaterale kogleêre inplantering en bimodale versterking, elektrofisiologiese metings en neuraleresponsetelemetrie, etiese oorwegings.
Nuutste ontwikkelings op die gebied van oudiologie. Die oudioloog binne verskillende beroepsmoontlikhede: privaat praktyk, hospitale; universiteite; skole. Uitdagings vir ’n professionele praktyk binne die plaaslike konteks.
Oudiologie: Praktikum 481
Opvoedkundige oudiologie: Intervensie met ’n kliënt met gehoorverlies van enige ouderdom; holistiese evaluering en ontwikkeling van ’n geïdividualiseerde intervensieprogram. Intervensie met ’n groep kinders met gehoorverlies binne enige opvoedkundige instansie. Ouerleiding vir gesinne met kinders met gehoorverlies. Passing, verifikasie en oriëntasie en validasie van gehoorapparate by die pediatriese populasie. Intervensie in terme van opvolg deur kontinue evaluering, berading en ouerleiding. Observasie van kogleêre inplantingprogrammering en -intervensie. Toepassing van professionele vaardighede binne alle kontekste (primêre, sekondêre en tersiêre gesondheidskontekste). Privaatpraktyk- en besigheidsbestuur.